Diari Oficial de la Generalitat Valenciana


Sumari del DOGV 5120, del 24-10-2005 (2005/11410)

RESOLUCIÓ de 4 d'agost de 2005, de la Direcció General d'Ordenació, Avaluació i Investigació Sanitària de la Conselleria de Sanitat, per la qual renova l'acreditació de l'Hospital Universitari la Fe per a fer extraccions i trasplantaments de progenitors hematopoètics autòlegs al·logènics emparentats i no emparentats pediàtrics.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5120

Data del DOGV
:   24-10-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/11519


Data del document
:   04-08-2005

Organisme emissor
:   Conselleria de Sanitat

Tipus de document
:   Resolució

Descriptors 

:   * València
    * establiment hospitalari
    * trasplantament d'òrgans

RESOLUCIÓ de 4 d'agost de 2005, de la Direcció General d'Ordenació, Avaluació i Investigació Sanitària de la Conselleria de Sanitat, per la qual renova l'acreditació de l'Hospital Universitari la Fe per a fer extraccions i trasplantaments de progenitors hematopoètics autòlegs al·logènics emparentats i no emparentats pediàtrics. [2005/X11192]
  
Vicente Gil Suay, director de l'hospital Universitari la Fe, va presentar la sol·licitud de renovació de l'acreditació per a fer extraccions i trasplantaments de progenitors hematopoètics autòlegs al·logènics emparentats i no emparentats pediàtrics.
  
L'hospital Universitari la Fe va obtindre l'acreditació per a fer trasplantaments de medul·la òssia per la Resolució del director general de Planificació Sanitària de l'Assistència Sanitària amb data 14 de setembre de 1990.
  
Atés que actualment els termes adequats són «trasplantaments de progenitors hematopoètics autòlegs al·logènics emparentats i no emparentats pediàtrics» i que en el seu moment va ser acreditada per a l'activitat la Unitat d'Oncologia Pediàtrica de l'Hospital Infantil la Fe, s'ha modificat la denominació «trasplantament de medul·la òssia» per esta.
  
La Secretaria Autonòmica per a l'Agència Valenciana de la Salut i la Direcció del Programa de Trasplantaments de la Comunitat Valenciana informen favorablement sobre la renovació sol·licitada.
  
Fonaments jurídics
  
1. La Direcció General d'Ordenació, Avaluació i Investigació Sanitària de la Conselleria de Sanitat és competent segons l'Orde d'11 de desembre de 1992, de la Conselleria de Sanitat i Consum, sobre l'acreditació de centres sanitaris per a la pràctica d'activitats d'extracció i trasplantament d'òrgans i teixits, el Decret 176/2004, de 23 de setembre, sobre l'Autorització de Centres, Servicis i Establiments Sanitaris, i el Decret 26/2005, de 04 de febrer, que aprova el Reglament Orgànic i Funcional de la Conselleria de Sanitat.
  
2. Es complix el que establix el Reial Decret 2.070/1999, de 30 de desembre, que regula les activitats d'obtenció i utilització clínica d'òrgans humans i la coordinació territorial en matèria de donació i trasplantament d'òrgans i teixits, i també el que establix l'Orde d'11 de desembre de 1992 de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que s'apliquen, resolc renovar l'acreditació de l'Hospital Universitari la Fe per a fer extraccions i trasplantaments de progenitors hematopoètics autòlegs al·logènics emparentats i no emparentats pediàtrics. Esta acreditació és vàlida durant un període de cinc anys, a partir de la data d'esta resolució.
  
Es pot revocar l'acreditació en qualsevol moment, si s'alteren o deixen de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control del Servici de Coordinació de Trasplantaments de la Comunitat Valenciana, adscrit a la Direcció General per a la Prestació Assistencial de la Conselleria de Sanitat.
  
Esta resolució s'ha de notificar a les persones interessades, amb l'advertiment que no exhaurix la via administrativa i que hi poden interposar recurs d'alçada davant el conseller de Sanitat en el termini d'un mes comptador des de l'endemà de la data de la notificació.
  
València, 04 d'agost de 2005.- La directora general d'Ordenació, Avaluació i Investigació Sanitària: Pilar Viedma Gil de Vergara.